Viduklės Jėzaus Nazariečio koplyčia
55°24′10″š. pl. 22°53′33″r. ilg.﻿ / ﻿55.402713°š. pl. 22.892483°r. ilg.﻿ / 55.402713; 22.892483 Viduklės Jėzaus Nazariečio koplyčia – koplyčia, esanti Viduklėje, Raseinių rajone, Viduklės Šv. Kryžiaus bažnyčios šventoriuje. Priklauso šios bažnyčios architektūriniam kompleksui, nuo 2015 m. įrašyta į Kultūros paveldo registrą (regioninės reikšmės paminklo unik. kodas 38789). Ji stovi šventoriaus pietvakarinėje dalyje, už bažnyčios, ties jos apside. Viduklėje tarnavęs klebonas Alfonsas Svarinskas 1981 m. suremontavo bažnyčią ir šventorių, o taip pat ir perstatė Jėzaus Nazariečio koplyčią šventoriuje. Tuomet į ją grąžinta ir ilgai bažnyčioje buvusi Jėzaus Nazariečio statula.